94 
I Elehe i Spanien SO. for Alicante vokser en berømt dadelskov 
med over 60,000 træer, som baade leverer en hel del gode frugter, og 
hvoraf ogsaa en mængde blade benyttes væsentlig til gravpynt. Ved 
Bordighera paa kysten af Ligurien i Italien findes en skov med 
4—5000 træer, hvorfra ogsaa en hel masse blade bruges. For at frem- 
bringe de meget efterspurgte og kostbare hvide palmegrene binder 
man om sommeren hele bladkronen sammen, saa at lyset udestænges 
fra de inderste blade, som da ikke udvikier den grønne farve. Disse 
hvide palmeblade er da et billede paa den himmelske renhed. 
I verdenshandelen gaar ellers kun de tørrede dadler fra Nord- 
afrika og det sydvestlige Asien. 
I det sydlige Algier vokser der omtrent 4 millioner dadelpalmer, 
der aarligaars leverer en stor mængde dadler. I Tunis er der skat 
paa palmerne, og denne skat er en af regjeringens vigtigste indtægts- 
kilder. Tunis udfører meget dadler, men der smugles ogsaa en stor 
mængde dadler over grænsen fra Algier. 
Fra Marokko udskibes ogsaa endel dadler til udlandet, især til 
England. 
I Ægypten findes omkring 4 mill. frugtpalmer, men dadlerne er 
her belastet med en betydelig udførselstold. Aden i Arabien er ogsaa 
udførselssted for dadler. I Euphratgebetet høstes en hel mængde 
dadler. De vigtigste udførselspladse er her Bagdad og Bassorah. 
I religionen, historien og digtningen har ingen plante spillet en 
saa fremtrædende rolle som dadelpalmen. Den hjemvendende seier- 
herre blev hædret ved, at palmegrene blev baaret foran ham, eller ved 
at hans vei blev belagt dermed — saaledes ogsaa ved Frelserens ind- 
tog i Jerusalem. Fordi seiren bringer fred, er palmegrene ogsaa 
fredens symbol, og da døden er seier over jordelivet, er palmebladet 
ogsaa symbol paa den evige fred, salighed og udødelighed. Englene 
afbildes som bekjendt ofte med palmegrene i hænderne. 
Dyrkningen af dadelpalmen som frugttræ begyndte først ved 
Euphrat og Tigris; derfra kom træet til Jericho og Phønicien (navnet 
betyder dadellandet og er afledet fra dadelpalmens latinske navn: 
Phønix); derfra kom det til Grækenland. Paa jødiske, phønikiske, 
karthagenske og græske mynter findes dadelpalmen afbildet. 
Den romerske tunica palmata var — endnu mens Rom var en 
ganske liden by — udstyret med bladbroderier, som efterlignede den 
østerlandske dadelpalme. Planten dyrkedes endnu ikke dengang i 
Italien, og dadlerne var heller ikke endnu handelsvare. 
